૫૪મા બોલ પર ખાતું ખોલનારા પૂજારાએ કહ્યું, ”આ વિકેટ પર તમે બિટ થયા વિના બેટિંગ કરી ના શકો અને તમારે આ સ્વીકારવું રહ્યું. જો તમે આવી પીચ પર દિવસના અંતમાં અર્ધસદી ફટકારીને પાછા ફરતા હો તો એ સારી ઇનિંગ્સ કહી શકાય. ખાતું ખોલ્યા વિના બેટિંગ કરતી વખતે એક સમયે મને પણ એવું લાગી રહ્યું હતું કે બહુ જલદી પહેલો રન બનાવું, પરંતુ આ પીચ પર છેડો બદલવો બહુ જ મુશ્કેલ હતો. હું શૂન્ય રને બેટિંગ કરી રહ્યો હતો ત્યારે અહીં દર્શકો હસી રહ્યા હતા, પરંતુ એ તરફ ધ્યાન આપ્યું નહોતું.”